stanford-oval/wikipedia huggingface dataset:
มิวสิกแอนด์มี
รายชื่อเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "With a Child's Heart" | Vicky Basemore, Henry Cosby, Sylvia Moy | 3:29 |
| 2. | "Up Again" | Freddie Perren, Yarian | 2:50 |
| 3. | "All the Things You Are" | Oscar Hammerstein II, Jerome Kern | 2:59 |
| 4. | "Happy" (Love Theme from Lady Sings the Blues) | Michel Legrand, Smokey Robinson | 3:25 |
| 5. | "Too Young" | Sidney Lippman, Sylvia Dee | 3:38 |
| 6. | "Doggin' Around" | Lena Agree | 2:52 |
| 7. | "Johnny Raven" | Billy Page | 3:33 |
| 8. | "Euphoria" | Leon Ware, Hilliard | 2:50 |
| 9. | "Morning Glow" | Stephen Schwartz | 3:37 |
| 10. | "Music and Me" | Mike Cannon, Don Fenceton, Mel Larson, Jerry Marcellino | 2:38 |
ไม้เซลฟี

นักท่องเที่ยวกำลังใช้ไม้เซลฟีใกล้พีระมิดสุริยัน (Pyramid of the Sun) ณ เตโอตีวากาน
ไม้เซลฟี  (อังกฤษ: selfie stick) คือ โมโนพอดใช้สำหรับถ่ายภาพเซลฟี โดยการใช้ร่วมกับสมาร์ทโฟนหรือกล้องถ่ายรูป ปกติแล้วแท่งโลหะสามารถยืดหดได้ โดยด้านหนึ่งเป็นด้ามจับ ส่วนอีกด้านเป็นที่หนีบโทรศัพท์ บางทีอาจมีการบังคับระยะไกลผ่านรีโมทหรือบลูทูธ เพื่อให้ผู้ถ่ายสามารถเลือกกดถ่ายได้ตามต้องการ บางรุ่นอาจมีกระจกข้างหลังกล้องเพื่อให้ผู้ถ่ายสามารถดูภาพขณะถ่ายได้ ไม่เหมือนกับโมโนพอดธรรมดา ตัวไม้เซลฟีมีขนาดใหญ่ใกล้ด้ามจับทำให้ถือง่ายและมีความสมดุลขณะจับ  เพราะเหตุผลด้านความปลอดภัยและความไม่สะดวกของผู้อื่น ทำให้หลายที่สั่งห้ามใช้ไม้เซลฟี เช่น วอลต์ดิสนีย์พาร์กแอนด์รีสอร์ต ยูนิเวอร์แซล สตูดิโอส์ ออร์แลนโด (Universal Studios Orlando) และยูนิเวอร์แซล สตูดิโอส์ ฮอลลีวูด (Universal Studios Hollywood)
ไม้เซลฟีขณะยืดสุด โดยมีสมาร์ทโฟนติดอยู่ด้านบน
ความเป็นมา

ไม้เซลฟีแบบทำขึ้นมาเองมีมาตั้งแต่ พ.ศ. 2468 กล้องแบบกล่องสำหรับมือสมัครเล่น (amateur box cameras) ในยุคนั้นไม่สามารถถ่ายภาพตนเองได้ในระยะแขน จึงทำให้ช่างภาพต้องใช้เครื่องมือเพื่อกดชัตเตอร์ทางไกล เช่น ไม้ หรือ สายเคเบิ้ล
ไม้เซลฟีถูกจัดให้อยู่ในสิ่งประดิษฐ์ที่ดีที่สุด 25 อันดับแรกของพ.ศ. 2557 (ค.ศ. 2014) โดยนิตยสารไทม์ ไม้เซลฟีถูกวิจารณ์ว่าเป็นการแสดงให้เห็นถึงความหลงตัวเอง (narcissm) ของสังคม โดยในพ.ศ. 2558 ไม้เซลฟีมักถูกเรียกว่า "ไม้หลงตัวเอง" หรือ "ไม้คฑาของคนหลงตัวเอง"
การห้ามและจำกัดการใช้

สถานที่ชุมนุมหลายที่ออกกฎห้ามและจำกัดการใช้ไม้เซลฟี ด้วยเหตุผลเรื่องความปลอดภัยและความสะดวกของผู้อื่น
ที่จัดคอนเสิร์ตหลายที่ในออสเตรเลีย และสหราชอาณาจักร รวมไปถึงเทศกาลดนตรีในสหรัฐอเมริกา สั่งห้ามใช้ไม้เซลฟี ผู้จัดกล่าวว่าไม้เซลฟีมีส่วนช่วยในการ "บันทึกภาพอย่างผิดกฎหมาย" และยังกังวลเกี่ยวกับความปลอดภัยและความสะดวกของผู้ชมท่านอื่น ไม้เซลฟียังถูกห้ามใช้ในพิพิธภัณฑ์บางแห่ง และโบราณสถาณ เพราะความกังวลว่าจะทำความเสียหายกับงานศิลปะและวัตถุอื่น
สวนสนุก เช่น วอลท์เที่ยวดีสนีย์เวิลด์รีสอร์ท และซิกส์ แฟลกส์ มีการห้ามใช้ไม้เซลฟี หลังเหตุการณ์ที่เครื่องเล่นต้องหยุดเนื่องจากนักท่องเที่ยวนำไม้เซลฟีออกมาขณะอยู่บนเครื่องเล่น ทำให้ดิสนีย์เวิลด์ต้องสั่งห้ามใช้ไม้เซลฟีอย่างถาวร
ดูเพิ่ม

รายชื่อการบาดเจ็บและการเสียชีวิตที่เกี่ยวข้องกับการเซลฟี
แหล่งข้อมูลอื่น

United States Patent #4,530,580 : Telescopic extender for supporting compact cameraPDF PDF - July 23, 1985
ป้าย "ห้ามใช้ไม้เซลฟี" ที่ พิพิธภัณฑ์บริสเบน พ.ศ. 2558
ไมโครซอฟท์ เอดจ์

ไมโครซอฟท์ เอดจ์  (อังกฤษ: Microsoft Edge) ถูกพัฒนาขึ้นภายใต้โค้ดเนม Project Spartan เป็นเว็บเบราว์เซอร์ที่พัฒนาโดยไมโครซอฟท์ โดยไมโครซอฟท์ได้เปิดเผยมันอย่างเป็นทางการเมื่อวันที่ 21 มกราคม 2558 และเปิดให้คนทั่วไปทดสอบในวันที่ 30 มีนาคม 2558 ซึ่งมันจะมาแทนที่ตัว Internet Explorer ในฐานะเบราว์เซอร์หลักบน Windows 10 ทั้งบนพีซี, สมาร์ทโฟน และแท็บเล็ต
ไมโครซอฟท์ เอดจ์ถูกดีไซน์ให้เป็นเว็บเบราว์เซอร์ที่เบาพร้อมกับเลย์เอาต์เอนจินที่สร้างขึ้นมารอบ ๆ มาตรฐานเว็บที่ "ออกแบบมาเพื่อการทำงานร่วมกันกับเว็บสมัยใหม่" เบราว์เซอร์ตัวนี้ได้ถอดความสามารถในการรองรับเทคโนโลยีเก่า ๆ อย่างเช่น ActiveX และ BHO และเลือกแทนที่ด้วยการรองรับส่วนขยายและการผนวกรวมของบริการอื่น ๆ ของไมโครซอฟท์ เช่น ผู้ช่วยส่วนบุคคล Cortana, OneDrive รวมถึงระบบการจดบันทึกบนหน้าเว็บ และโหมดที่ทำมาเพื่อการอ่านโดยเฉพาะ
ปัจจุบันไมโครซอฟท์กำลังทำเอดจ์ตัวใหม่ที่ใช้เอนจินโครเมียมของกูเกิล ซึ่งเอดจ์ตัวใหม่นี้จะรองรับวินโดวส์เวอร์ชันย้อนหลังคือ วินโดวส์ 7 และ 8, วินโดวส์ เซิร์ฟเวอร์ 2008 R2, 2012 และ 2012 R2 รวมถึงระบบปฏิบัติการตัวอื่น คือ แมคโอเอส และ ลินุกซ์ โดยมีกำหนดปล่อยเวอร์ชันเต็มในวันที่ 15 มกราคม 2563
การพัฒนา

ในเดือนธันวาคมปี 2557 ที่ผ่านมา นักเขียนข่าวเทคโนโลยีสายไมโครซอฟท์จากเว็บไซต์ ZDNet อย่าง Mary Jo Foley รายงานว่า ไมโครซอฟท์กำลังพัฒนาเว็บเบราว์เซอร์ตัวใหม่ภายใต้โค้ดเนม "Spartan" สำหรับ Windows 10 เธอยืนยันว่า "Spartan" อาจได้รับเลือกให้เป็นผลิตภัณฑ์ใหม่ที่แยกจาก Internet Explorer พร้อมกับยังปล่อยให้ Internet Explorer 11 คงอยู่ในระบบ ด้วยเหตุผลที่ว่าด้วยเรื่องของปัญหาความเข้ากันได้
ในช่วงต้นเดือนมกราคม 2558 เว็บไซต์ The Verge ได้เปิดเผยข้อมูลเพิ่มเติมเกี่ยวกับ "Spartan" จากแหล่งข่าวที่ใกล้ชิดของไมโครซอฟท์ ซึ่งรวมไปถึงข้อมูลที่บอกว่ามันจะมาแทนที่ Internet Explorer ทั้งบนเดสก์ท็อปและบนอุปกรณ์พกพาของ Windows 10 หลังจากนั้นไม่นาน วันที่ 21 มกราคม 2558 ไมโครซอฟท์ได้เปิดตัว "Spartan" ระหว่างงานเปิดแถลงข่าวที่เน้นไปที่ Windows 10 โดย "Spartan" จะเป็นผลิตภัณฑ์ที่แยกจาก Internet Explorer และจะใช้แบรนด์ใหม่ ขณะที่ช่วงเวลานั้น ยังไม่มีการเปิดเผยว่าจะใช้แบรนด์อะไรในการทำการตลาด อย่างไรก็ดีเว็บเบราว์เซอร์ตัวนี้มีการเปิดเผยข้อมูลมาว่าอาจจะมีคำว่า "ไมโครซอฟท์" อยู่ในชื่อของเว็บเบราว์เซอร์ตัวนี้
"Spartan" นั้นเปิดให้คนทั่วไปทดสอบในฐานะเว็บเบราว์เซอร์หลักของ Windows 10 Technical Preview รหัส 10049 ซึ่งออกเมื่อวันที่ 30 มีนาคม 2558 โดยเอนจินใหม่ที่ถูกใช้ใน "Spartan" เคยถูกผนวกรวมใน Internet Explorer 11 บน Windows 10 รุ่นก่อนหน้านี้ และเอนจินดังกล่าวจะถูกใช้ใน Internet Explorer 11 รุ่นเต็มบน Windows 10 แต่ต่อมาไมโครซอฟท์ได้ประกาศว่า Internet Explorer จะไม่ใช้เอนจินเดียวกันกับ "Spartan" และตัว "Spartan" จะแยกเอนจินกันใน Windows 10
จนถึงเมื่อวันที่ 29 เมษายน ระหว่างคีย์โน้ตงานสัมมนาสำหรับนักพัฒนาของไมโครซอฟท์อย่าง Build Conference ไมโครซอฟท์ประกาศว่าเบราว์เซอร์ "Spartan" จะใช้ชื่ออย่างเป็นทางการว่า Microsoft Edge และใช้โลโก้ที่ดัดแปลงมาจาก Internet Explorer เล็กน้อย ไมโครซอฟท์ "ยังคงยืนหยัดที่จะใช้ชื่อที่มีอักษร E นำหน้า ทำให้ผู้ใช้งานทั่วไปที่ยังคงสามารถคลิกที่ตัวอักษร "e" สีฟ้า สามารถรับรู้วิธีการเปิดเบราว์เซอร์ตัวใหม่"
คุณสมบัติเด่น

Microsoft Edge จะเป็นเบราว์เซอร์หลักทั้งบนพีซีและบนอุปกรณ์พกพาของ Windows 10 โดยจะแทนที่ Internet Explorer 11 และ Internet Explorer Mobile. Edge ใช้เลย์เอาต์เอนจินตัวใหม่ที่ใช้ชื่อว่า EdgeHTML ซึ่งพัฒนาต่อมาจากเอนจินเก่าอย่าง Trident ซึ่ง "ออกแบบมาเพื่อการทำงานร่วมกันกับเว็บสมัยใหม่" โดยเอนจินใหม่ของ "Edge" จะถูกใช้เป็นค่าเริ่มต้นของ Windows 10 ในทุกอุปกรณ์ ไมโครซอฟท์เคยประกาศในช่วงแรกว่า Edge จะรองรับเอนจิน MSHTML สำหรับการรองรับการเข้ากันได้ในเว็บรูปแบบเก่า ทว่าภายหลังจากที่มีเสียงตอบรับที่ไม่ค่อยดีนัก ทำให้ไมโครซอฟท์ตัดสินใจกลับคำ และปล่อยให้เอนจินตัวเก่ายังอยู่เฉพาะใน Internet Explorer ขณะที่ Edge จะใช้แค่เอนจินใหม่เท่านั้น
Edge นั้นไม่รองรับเทคโนโลยีเก่าแก่ อย่างเช่น ActiveX หรือแม้แต่ Browser Helper Objects และเลือกที่จะแทนที่ด้วยระบบส่วนขยาย Internet Explorer 11 จะยังคงเปิดให้ผู้ใช้งานได้ใช้อยู่ควบคู่กับ Edge บน Windows 10 ด้วยสาเหตุที่ว่าด้วยเรื่องของความเข้ากันได้ พูดอีกนัยหนึ่งว่า มันจะยังคงรูปแบบที่ใกล้เคียงกับบน Windows 8.1 และไม่ใช้เอนจิน Edge เหมือนกับที่เคยประกาศไปก่อนหน้านี้
Edge รวบรวมแพลตฟอร์มบริการของไมโครซอฟท์ โดยเบราว์เซอร์ตัวนี้ได้ผนวก Cortana เลขาส่วนบุคคลที่สามารถสั่งงานด้วยเสียง, ระบบค้นหาเว็บต่าง ๆ และระบบค้นหาที่ออกแบบมาให้เหมาะสมกับสิ่งที่เราต้องการค้นหา พร้อมแสดงผลลัพธ์ทันที่ที่แถบที่อยู่ของเว็บไซต์ต่าง ๆ โดยผู้ใช้สามารถวาดและจดโน้ตลงไปในหน้าเว็บ และสามารถบันทึกและแบ่งปันผ่าน OneDrive. นอกจากนี้มันยังได้ผนวกคุณสมบัติที่มีชื่อว่า "รายการที่จะอ่าน" ที่สามารถซิงก์คอนเทนต์ระหว่างอุปกรณ์ และรองรับ "โหมดมุมมองการอ่าน" ที่จะตัดในส่วนที่ไม่จำเป็นในหน้าเว็บต่าง ๆ เพื่อให้ผู้ใช้อ่านหน้าเว็บได้ง่ายขึ้น
ประสิทธิภาพ

ในระยะแรกที่มีการทดสอบประสิทธิภาพของเอนจิน EdgeHTML (ที่ได้รวมระยะแรกของการเปิดให้ทดสอบในรุ่นทดสอบรุ่นแรกของ Edge ใน Windows 10 รหัส 10049) เปิดเผยว่าได้มีการพัฒนาประสิทธิภาพในการประมวลผล JavaScript เมื่อเปรียบเทียบกับเอนจิน Trident 7 บน Internet Explorer 11 นอกจากนี้ Microsoft Edge ยังมีประสิทธิภาพที่ใกล้เคียงกับ Google Chrome 41 and Mozilla Firefox 37. ในแง่คะแนนด้านประสิทธิภาพผ่านระบบของ SunSpider พบว่า Edge ประมวลผลหน้าเว็บเร็วกว่าเบราว์เซอร์ตัวอื่น ๆ  ขณะที่ระบบการทดสอบประสิทธิภาพอื่น ๆ ระบุว่าช้ากว่า Google Chrome, Mozilla Firefox และ Opera
หลังจากที่ผลของการทดสอบประสิทธิภาพจากแหล่งทดสอบต่าง ๆ ได้เผยแพร่ออกมา ใน Windows 10 รหัส 10122 ได้พบความเปลี่ยนแปลงด้านประสิทธิภาพอย่างเด่นชัดเมื่อเทียบกับ Internet Explorer 11 และ Microsoft Edge รุ่นที่อยู่ใน Windows 10 รหัส 10049 เมื่ออ้างอิงจากระบบการทดสอบประสิทธิภาพของไมโครซอฟท์เอง ซึ่งผลที่ได้ก็ออกมาใกล้เคียงกันกับระบบการทดสอบประสิทธิภาพของกูเกิลอย่าง Octane 2.0 และของแอปเปิลอย่าง Jetstream ที่ระบุเป็นเสียงเดียวกันว่า Edge ทำงานได้ดีกว่า Chrome และ Firefox
การตอบรับ

แผนงานเปลี่ยนไปใช้โครเมียมได้รับผลตอบรับแตกต่างกัน ถึงแม้จะทำให้การเข้ากันได้ของเว็บสำหรับเว็บเบราว์เซอร์ตัวหลัก ๆ ดีขึ้น แต่ก็จะทำให้ความหลากหลายในตลาดเว็บเบราว์เซอร์ลดลง และจะทำให้อิทธิพลของกูเกิ้ลเพิ่มมากขึ้น หลังจากที่ไมโครซอฟท์ได้เลิกพัฒนาเอนจินของตัวเอง
การตอบรับ > ส่วนแบ่งการตลาด

แม่แบบ:Bar gap
| เดสก์ทอป/สถิติเบราว์เซอร์บนแล็ปท็อป |
| --- | --- | --- | --- | --- |

| กูเกิล โครม | กูเกิล โครม |    | 66.19% | 66.19% |
| ไมโครซอฟท์ เอดจ์ | ไมโครซอฟท์ เอดจ์ |    | 10.84% | 10.84% |
| ซาฟารี | ซาฟารี |    | 8.94% | 8.94% |
| มอซิลลา ไฟร์ฟอกซ์ | มอซิลลา ไฟร์ฟอกซ์ |    | 8.08% | 8.08% |
| โอเปร่า | โอเปร่า |    | 3.06% | 3.06% |
| อินเทอร์เน็ตเอกซ์พลอเรอร์ | อินเทอร์เน็ตเอกซ์พลอเรอร์ |    | 0.75% | 0.75% |
ส่วนแบ่งการตลาดเว็บเบราว์เซอร์บนเดสก์ท็อป ในเดือนกรกฎาคม ค.ศ. 2022
ลิงก์เพิ่มเติม

เว็บอย่างเป็นทางการ
เมทัลเกียร์โซลิด 3: สเนกอีตเตอร์

| เมทัลเกียร์โซลิด 3: สเนกอีตเตอร์ |
| --- | --- |

ผู้พัฒนา: โคนามิคอมพิวเตอร์เอนเตอร์เทนเมนต์เจแปน
ผู้จัดจำหน่าย: โคนามิ
กำกับ: ฮิเดโอะ โคจิมะ
อำนวยการผลิต: ฮิเดโอะ โคจิมะ
ออกแบบ: ฮิเดโอะ โคจิมะ
โปรแกรมเมอร์: Kazunobu Uehara
ศิลปิน: Yoji Shinkawa
เขียนบท: Hideo Kojima Tomokazu Fukushima Shuyo Murata
แต่งเพลง: Harry Gregson-Williams Norihiko Hibino
ชุด: เมทัลเกียร์
เครื่องเล่น:  เพลย์สเตชัน 2 ซับซแท็นซ เพลย์สเตชัน 2 เอชดีอีดีชัน เพลย์สเตชัน 3 เอกซ์บอกซ์ 360 เพลย์สเตชันวิต้า สเนกอีตเตอร์ 3D นินเท็นโด 3DS 
วางจำหน่าย:  17 พฤศจิกายน 2004 เพลย์สเตชัน 2 เปิดตัวครั้งแรก NA: 17 พฤศจิกายน 2004 JP: 16 ธันวาคม 2004 EU: 4 มีนาคม 2005 AU: 17 มีนาคม 2005ซับซแท็นซ JP: 22 ธันวาคม 2005 NA: 14 มีนาคม 2006 EU: 6 ตุลาคม 2006 AU: 13 ตุลาคม 2006นินเท็นโด 3DS NA: 21 กุมภาพันธ์ 2012 ทั่วโลก: 8 มีนาคม 2012 
แนว: แอ็กชันผจญภัย, ลอบเร้น
รูปแบบ: ผู้เล่นคนเดียว
เมทัลเกียร์โซลิด 3: สเนคอีตเตอร์ (อังกฤษ: Metal Gear Solid 3: Snake Eater; ญี่ปุ่น: メタルギアソリッド3: スネークイーター) เป็นวิดีโอเกมแอ็กชันผจญภัยแนวลอบเร้นที่พัฒนาและจัดจำหน่ายโดยโคนามิ ตัวเกมวางจำหน่ายสำหรับเครื่องเพลย์สเตชัน 2ใน ค.ศ. 2004 ตัวเกมเปิดตัวในปลาย ค.ศ. 2004 ในอเมริกาเหนือและญี่ปุ่น และในยุโรปและออสเตรเลียในต้น ค.ศ. 2005 เป็นเกม เมทัลเกียร์ เกมที่ห้าที่เขียนบทและกำกับโดยฮิเดโอะ โคจิมะ และทำหน้าที่เป็นเกมภาคก่อนของชุดเกม เมทัลเกียร์ ทั้งหมด  ตัวเกมยังมีเวอร์ชันขยายในชื่อ เมทัลเกียร์โซลิด 3: ซับซแท็นซ ซึ่งได้วางจำหน่ายในญี่ปุ่นในปลาย ค.ศ. 2005 จากนั้นในอเมริกาเหนือยุโรปและออสเตรเลียใน ค.ศ. 2006 เนื้อเรื่องของเกมถูกเซ็ตใน ค.ศ 1964 ซึ่งเป็นยุคของสงครามเย็น โดยเป็นเรื่องราวของเน็คเค็ดสเนค ซึ่งได้รับคำสั่งให้ช่วยเหลือนักวิทยาศาสตร์ชาวรัสเซียนามนีโคไล โซโคลอฟ ผู้ออกแบบสร้างเครื่องจักรอันเป็นต้นกำเนิดของเมทัลเกียร์ ก่อนจะได้รับฉายาบิ๊กบอส นักรบในตำนานซึ่งรวบรวมกองทัพของตนก่อเป็นเหตุการณ์ในเมทัลเกียร์ตั้งแต่ภาคแรก
เมทัลเกียร์โซลิด 3: สเนคอีตเตอร์ ถูกยกย่องว่าเป็นหนึ่งในวิดีโอเกมที่ยิ่งใหญ่ที่สุดตลอดกาลโดยตัวเกมได้รับคำชมจากเนื้อเรื่อง รูปแบบการเล่น กราฟิก ฉาก ตัวละครและตอนจบ สเนคอีตเตอร์ ประสบความสำเร็จในเชิงพาณิชย์โดยมียอดขายทั่วโลกรวม 3.6 ล้านชุดภายในเดือนสิงหาคม ค.ศ. 2005
เมจิกซีดส์

ฉบับจัดพิมพ์ภาษาอังกฤษครั้งแรก (จัดพิมพ์โดยพิกาดอร์)
เมจิกซีดส์ (อังกฤษ: Magic Seeds) เป็นนวนิยาย ค.ศ. 2004 โดยวี เอส ไนพอล ที่ได้รับการตีพิมพ์โดยอัลเฟรด เอ คนอพฟ์ (สหรัฐอเมริกา) นวนิยายเรื่องนี้มีฉากอยู่ในประเทศอินเดียและทวีปยุโรป (กรุงเบอร์ลินและกรุงลอนดอน)
เนื้อเรื่องย่อ

เมจิกซีดส์ เป็นภาคต่อของนวนิยาย ค.ศ. 2001 เรื่องฮาล์ฟอะไลฟ์ โดยเมจิกซีดส์ใช้เวลานานกว่า "ฮาล์ฟอะไลฟ์" ในการเดินเรื่อง ซึ่งเป็นเรื่องราวของวิลลี โซเมอร์เซต แชนแดรน ที่เป็นชาวอินเดียย้ายถิ่น ผู้อาศัยอยู่กับน้องสาวของเขาชื่อ สโรจินี ในกรุงเบอร์ลิน เขาได้ถูกบังคับให้มายังประเทศเยอรมนีภายหลังการปฏิวัติในประเทศแถบแอฟริกาที่ไม่มีชื่อ (สมมติเป็นโมซัมบิก) ที่บังคับให้เขาต้องรับการเนรเทศ โดยเขาได้ใช้เวลา 18 ปีในทวีปแอฟริกา และเกิดความไม่สบายใจในการใช้ชีวิตในแถบยุโรป น้องสาวของเขาได้ส่งให้เขากลับไปอยู่ที่ประเทศอินเดียและได้มีส่วนพัวพันกับการรบแบบกองโจรคอมมิวนิสต์ที่นั่น เขายอมรับภารกิจในครั้งนี้ แต่ไม่ได้มีความรู้สึกมุ่งมั่นอย่างแท้จริงที่จะก่อให้เกิดการกบฏ เขาปลดเปลื้องความคิดที่ผิดออกไปได้อย่างรวดเร็วเกี่ยวกับการรบแบบกองโจร ในข้อบกพร่องส่วนบุคคลของเขาเหล่านั้น และกลยุทธ์การเคลื่อนไหวโดยไม่ไตร่ตรอง แต่ก็ยังคงมีส่วนร่วมกับพวกของเขาในบางส่วนเนื่องมาจากความเฉื่อยช้า กับอีกส่วนหนึ่งที่กลัวว่าเพื่อนเก่าอาจจะสังหารเขา ในที่สุดเขาก็ถูกจับกุมและกักขัง และได้พบว่าชีวิตในคุกดีกว่าชีวิตที่ต้องรีบเร่ง เขาได้รับการปล่อยตัวออกจากคุกเมื่อเพื่อนชาวอังกฤษที่ชื่อโรเจอร์ได้จัดพิมพ์ชุดเรื่องสั้นของเขาใหม่ ซึ่งทำให้เกิดความลำบากใจบางประการต่อรัฐบาลของอินเดีย วิลลีได้ย้ายไปยังกรุงลอนดอน และ ณ ที่แห่งนี้ เขาก็ได้พบว่าตนเองได้มาอยู่ในกลุ่มชนชั้นกลางระดับบน ก่อนที่จะระหกระเหินมาใช้ชีวิตอยู่ในเขตชานเมือง กับการเย้ยหยันทุกรูปแบบและความรู้สึกเงียบสงบในโลกที่ปิดทึบ
มูฟวี่ 43 มหกามป่วน XXX
แหล่งข้อมูลอื่น

มูฟวี่ 43 มหกามป่วน XXX ที่อินเทอร์เน็ตมูวีเดตาเบส
ไมเคิล บลูมเบอร์ก

| ไมเคิล บลูมเบอร์ก  (Michael Bloomberg) |
| --- | --- |


ผู้ว่าการนครนิวยอร์กคนที่ 108
ดำรงตำแหน่ง 1 มกราคม 2545 – 31 ธันวาคม 2556
ก่อนหน้า: Rudy Giuliani
ถัดไป: Bill de Blasio
 
ข้อมูลส่วนบุคคล
เกิด: ไมเคิล รูเบนส์ บลูมเบอร์ก  		(Michael Rubens Bloomberg)  (1942-02-14) 14 กุมภาพันธ์ ค.ศ. 1942 (82 ปี) บอสตัน รัฐแมสซาชูเซตส์ สหรัฐอเมริกา
เชื้อชาติ: อเมริกัน
พรรคการเมือง: พรรคเดโมแครต
การเข้าร่วม พรรคการเมืองอื่น: พรรคริพับลิกัน (สหรัฐ) (2544-2550)  พรรคเดโมแครต (สหรัฐ) (ก่อน 2544)
คู่อาศัย: Diana Taylor  (2543-ปัจจุบัน)
คู่สมรส: Susan Elizabeth Barbara Brown-Meyer (สมรส 2518; หย่า 2536)
บุตร: Emma Frissora Georgina Bloomberg
ศิษย์เก่า: มหาวิทยาลัยจอนส์ฮอปกินส์ (วิทยาศาสตรบัณฑิต) มหาวิทยาลัยฮาร์วาร์ด  (บริหารธุรกิจมหาบัณฑิต)
ทรัพย์สินสุทธิ:  47,800 ล้านเหรียญสหรัฐ (ตุลาคม 2560) 
ลายมือชื่อ: 
เว็บไซต์: Official website

ไมเคิล รูเบนส์ บลูมเบอร์ก (อังกฤษ: Michael Rubens Bloomberg)
(เกิด 14 กุมภาพันธ์ 2485) เป็นนักธุรกิจ นักเขียน นักการเมือง และนักการกุศลชาวอเมริกัน
เขามีทรัพย์สินสุทธิประเมินที่ 47,800 ล้านเหรียญสหรัฐ (ประมาณ 1.6 ล้านล้านบาท)
โดยเดือนตุลาคม 2560 จึงทำให้เขาเป็นคนรวยที่สุดอันดับ 8 ในสหรัฐอเมริกา และอันดับ 10 ของโลก
เขาได้ลงนามร่วมกับองค์กรสัญญาว่าจะให้ ที่มหาเศรษฐีสัญญาว่าจะมอบทรัพย์สินของตนเพื่อสาธารณประโยชน์อย่างน้อยครึ่งหนึ่ง
บลูมเบอร์กเป็นผู้ก่อตั้ง ประธานบริหาร และเจ้าของบริษัท Bloomberg L.P. ซึ่งเป็นบริษัทให้บริการทางการเงิน สื่อมวลชน และซอฟต์แวร์คอมพิวเตอร์
ซึ่งรู้จักกันดีว่าผลิตโปรแกรม Bloomberg Terminal ซึ่งให้ข้อมูลทางการเงินที่ใช้อย่างแพร่หลายในอุตสาหกรรมบริการทางการเงินทั่วโลก
เขาเริ่มทำงานที่บริษัทนายหน้าขายหลักทรัพย์ Salomon Brothers
ก่อนตั้งบริษัทของตนเองในปี 2524 และใช้เวลาอีก 20 ปีต่อมาโดยเป็นประธานและประธานบริหารของบริษัท
บลูมเบอร์กยังเคยเป็นประธานกรรมการของมหาวิทยาลัยที่เขาเป็นศิษย์เก่า คือ มหาวิทยาลัยจอนส์ฮอปกินส์ ระหว่างปี 2539-2545
บลูมเบอร์กเคยเป็นผู้ว่าการนครนิวยอร์กถึง 3 สมัย เริ่มตั้งแต่ได้รับเลือกตั้งครั้งแรกในปี 2544
แม้จะเคยลงทะเบียนว่าเป็นคนสนับสนุนพรรคเดโมแครตก่อนจะเริ่มหาเสียง เขาก็ได้เปลี่ยนทะเบียนของเขาในปี 2544 เพื่อลงสมัครรับเลือกตั้งในนามของพรรคริพับลิกัน
เขาชนะฝ่ายตรงข้ามอย่างเฉียดฉิวในการเลือกตั้งที่ทำไม่กี่อาทิตย์หลังเหตุการณ์วินาศกรรม 11 กันยายน พ.ศ. 2544
เขาชนะการเลือกตั้งสมัยที่สองในปี 2548 และลาออกจากพรรคริพับลิกันสองปีหลังจากนั้น
บลูมเบอร์กได้รณรงค์เพื่อเปลี่ยนกฎหมายซึ่งจำกัดสมัยที่สามารถเป็นผู้ว่าการ แล้วได้รับเลือกตั้งเป็นสมัยที่สามในปี 2552 โดยไม่สังกัดพรรค
สื่อมักจะลือว่า เขาจะลงสมัครับเลือกตั้งเป็นประธานาธิบดีสหรัฐทั้งในปี 2551 และ 2555 ตลอดทั้งผู้ว่าการรัฐนิวยอร์กในปี 2553
แต่เขาก็ปฏิเสธไม่สมัคร โดยเลือกทำหน้าที่เป็นผู้ว่าการของนครนิวยอร์กต่อไปในเวลานั้น
ในปี 2557 Bill de Blasio ก็ได้แทนที่บลูมเบอร์กเป็นผู้ว่าการนครนิวยอร์ก
หลังจากที่ทำงานการกุศลอย่างเต็มเวลาในระยะสั้น ๆ บลูมเบอร์กก็กลับไปทำหน้าที่เป็นประธานบริหารของบริษัท Bloomberg L.P. โดยท้ายปี 2557
ในวันที่ 7 มีนาคม 2559 เขาได้ประกาศว่าจะไม่สมัครรับเลือกตั้งเป็นประธานาธิบดีสหรัฐจากพรรคที่ 3 สำหรับการเลือกตั้งปี 2559 แม้จะมีข่าวลือที่กระจายไปทั่ว และภายหลังได้ให้การสนับสนุนแก่ฮิลลารี คลินตัน
การกุศล > การสร้างและพัฒนาผู้นำ

ในวันที่ 25 สิงหาคม 2559 Bloomberg Philanthropies และมหาวิทยาลัยฮาร์วาร์ด ได้ประกาศการจัดตั้งโครงการริเริ่ม Bloomberg Harvard City Leadership Initiative
โดยได้เงินทุน 32 ล้านเหรียญสหรัฐ (1,040 ล้านบาท) จากบลูมเบอร์ก โครงการจะจัดประชุมนายกเทศมนตรีถึง 300 ท่านบวกกับเจ้าหน้าที่เทศบาลอีก 400 คนทั่วโลกในอีก 4 ปีข้างหน้า 
เป็นโปรแกรมฝึกผู้บริหารโดยเล็งเพิ่มประสิทธิผลของการบริหารรัฐกิจและการสร้างนวัตกรรมการปกครองในระดับเมือง
บลูมเบอร์กได้เป็นเจ้าภาพจัดประชุมธุรกิจโลกในวันที่ 20 กันยายน 2560
ซึ่งจัดในระหว่างการประชุมประจำปีของสมัชชาใหญ่แห่งสหประชาชาติ และมีองค์ประชุมทั้งเป็นประธานกรรมการบริษัทข้ามชาติและประมุขของประเทศต่าง ๆ
งานประชุม "จัดในที่พิเศษซึ่งงานประชุมประจำปี Clinton Global Initiative เคยจัด" โดยอดีตประธานาธิบดีสหรัฐ บิล คลินตัน ได้เป็นผู้ให้ปาฐกถาเป็นบุคคลแรก
จุดประสงค์ของงานนี้ก็เพื่อปรึกษาเรื่อง "โอกาสเพื่อพัฒนาการค้าและเศรษฐกิจ และปัญหาทางสังคมที่เกี่ยวข้องกัน..."
นอกจากคลินตันและบลูมเบอร์ก วิทยากรท่านอื่น ๆ รวมทั้งผู้ร่วมจัดตั้งไมโครซอฟท์และนักการกุศลบิล เกตส์ ประธานบริหารบริษัทแอปเปิลทิม คุก ผู้ว่าการธนาคารโลก Jim Yong Kim ผู้ว่าการกองทุนการเงินระหว่างประเทศ คริสตีน ลาการ์ด นายกรัฐมนตรีแคนาดา จัสติน ทรูโด และประธานาธิบดีฝรั่งเศส แอมานุแอล มาครง
แหล่งข้อมูลอื่น

Brash, Julian. Bloomberg's New York: Class and Governance in the Luxury City (University of Georgia Press; 2010) 344 pages. Uses anthropology and geography to examine the mayor's corporate-style governance, with particular attention to the Hudson Yards plan, which aims to transform the far West Side into a high-end district.
Brash, Julian. "The ghost in the machine: the neoliberal urban visions of Michael Bloomberg." Journal of Cultural Geography 29.2 (2012) : 135-153.
David, Greg. Modern New York: The Life and Economics of a City (2012).
Klein, Richard. "Nanny Bloomberg." Society 51.3 (2014) : 253-257, Regarding the "nanny state"
Purnick, Joyce. Mike Bloomberg: Money, Power, Politics (2009)
Mayor website
เว็บไซต์ทางการ
Michael Bloomberg, City Mayors' Mayor of the Month for August 2012
Profile at Bloomberg Businessweek
#23 Michael Bloomberg at Forbes list of 2010 world's billionaires
ข้อมูลการออกสื่อ บน ซี-สแปน
ไมเคิล บลูมเบอร์ก ที่อินเทอร์เน็ตมูวีเดตาเบส
Issue positions and quotes at On The Issues
งานโดยหรือเกี่ยวกับ ไมเคิล บลูมเบอร์ก ในห้องสมุดต่าง ๆ ในแคตาลอกของเวิลด์แคต
Michael Bloomberg เก็บถาวร 4 มิถุนายน 2011 ที่ เวย์แบ็กแมชชีน collected news and commentary at the New York Daily News
Michael Bloomberg collected news and commentary at Newsday
Biography at the Encyclopædia Britannica
| ก่อนหน้า> วาระในพรรคการเมือง  | วาระในพรรคการเมือง  | ไมเคิล บลูมเบอร์ก> วาระในพรรคการเมือง  |  | ถัดไป>  |
| --- | --- | --- | --- | --- |
| สมัยก่อนหน้า Rudy Giuliani | Republican nominee for Mayor of New York City 2001, New York City mayoral election, 2005 | สมัยต่อมา Joe Lhota |  |  |
ตำแหน่งทางการเมือง 
| สมัยก่อนหน้า Rudy Giuliani | Mayor of New York City 2002-2013 | สมัยต่อมา Bill de Blasio |  |  |
แมจิไซต์

สำหรับไอเทม ดูที่ ไฟนอลแฟนตาซี VI
| แมจิไซต์ |
| --- | --- |
ผู้พัฒนา: สแมชเกมส์
ผู้จัดจำหน่าย: สแมชเกมส์
ออกแบบ: ฌอน ยัง
ศิลปิน: ฌอน ยัง
แต่งเพลง: ดาวิด "วันเดอร์ฟลุคส์" ลูโก
เอนจิน: ยูนิตี 
วางจำหน่าย: 9 มิถุนายน ค.ศ. 2014
แนว: แอ็กชัน, ผจญภัย, อินดี, เล่นตามบทบาท
รูปแบบ: ผู้เล่นเดี่ยว, หลายผู้เล่น
แมจิไซต์ (อังกฤษ: Magicite) เป็นเกมแนวแอ็กชันผจญภัยแบบโรกไลก์ที่พัฒนาโดยสแมชเกมส์ ซึ่งผู้เล่นสูงสุดสี่คนต่อสู้ผ่านดันเจียนที่ถูกสร้างขึ้นแบบสุ่ม, รวบรวมไอเทม และอุปกรณ์ประดิษฐ์ เกมดังกล่าวได้รับการเผยแพร่ในสตีมเมื่อช่วงทดลองใช้ก่อนเปิดตัวในวันที่ 11 กุมภาพันธ์ ค.ศ. 2014 และออกจากช่วงทดลองใช้ก่อนเปิดตัวในวันที่ 9 มิถุนายน ค.ศ. 2014 โดยเกมนี้ได้รับทุนสนับสนุนผ่านแคมเปญคิกสตาร์เตอร์
มหาสงครามชิงพิภพ
นักแสดง

เอไลจาห์ วู้ด รับบทเป็น โฟรโด แบ๊กกิ้นส์ พากย์เสียงไทยโดย อชิตะ ปราโมช ณ อยุธยา
เอียน แมคเคลเลน รับบทเป็น แกนดัล์ฟ พากย์เสียงไทยโดย เกรียงศักดิ์ เหรียญทอง
วิกโก มอร์เทนเซน รับบทเป็น อารากอร์น พากย์เสียงไทยโดยอรรถพร ธีมากร
ฌอน แอสติน รับบทเป็น แซมไวส์ แกมจี พากย์เสียงไทยโดย สุภาพ ไชยวิสุทธิกุล
โดมินิก โมนาก์ฮาน รับบทเป็น เมอเรียด็อค แบรนดี้บั๊ก พากย์เสียงไทยโดย สุภาพ ไชยวิสุทธิกุล
บิลลี่ บอยด์ รับบทเป็น เปเรกริน ตุ๊ก พากย์เสียงไทยโดย ธนพล คลังธนจินดา
ออร์แลนโด บลูม รับบทเป็น เลโกลัส พากย์เสียงไทยโดย ปริภัณฑ์ วัชรานนท์
จอห์น ไรส์ เดวี่ส์ รับบทเป็น กิมลี พากย์ไทยโดย โฆษิต กฤษตินันท์
แอนดี้ เซอร์คิส รับบทเป็น กอลลัม พากย์ไทยโดย อนุรักษ์ หีบทอง
เคต แบลนเชตต์ รับบทเป็น กาลาเดรียล พากย์ไทยโดย ธรัญญา สัตตบุศย์
ลิฟ ไทเลอร์ รับบทเป็น อาร์เวน พากย์ไทยโดย สุธาสินี พุทธินันท์
ฮิวโก วิฟวิ่ง รับบทเป็น เอลรอนด์ พากย์ไทยโดย ปริภัณฑ์ วัชรานนท์
คริสโตเฟอร์ ลี รับบทเป็น ซารูมาน พากย์ไทยโดย โฆษิต กฤษตินันท์
เบอร์นาร์ด ฮิลล์ รับบทเป็น เธโอเดน พากย์ไทยโดย ศุภสรณ์ มุมแดง
คาร์ล เออร์บัน รับบทเป็น เอโอแมร์ พากย์ไทยโดย สุภาพ ไชยวิสุทธิกุล
มิรันดา ออตโต รับบทเป็น เอโอวีน พากย์ไทยโดย โศภิตา รังสิโยทัย
เดวิด เวนแฮม รับบทเป็น ฟาราเมียร์ พากย์ไทยโดย ปริภัณฑ์ วัชรานนท์
จอห์น โนเบิล รับบทเป็น เดเนธอร์ พากย์ไทยโดย สุวรรณ อ่วมมีเพียร
รางวัลและสถิติ

ภาพยนตร์ มหาสงครามชิงพิภพ ได้รับการตอบรับเป็นอย่างดียิ่งทั้งจากนักวิจารณ์และจากยอดรายได้ โดยสามารถทำสถิติกวาดรางวัลออสการ์จนหมดทั้ง 11 รางวัลที่ได้ส่งเข้าประกวด เป็นสถิติสูงสุดเทียบเท่าภาพยนตร์เรื่อง ไททานิก และ เบนเฮอร์ ในจำนวนรางวัลที่ได้รับนี้รวมถึงรางวัลภาพยนตร์ยอดเยี่ยม ซึ่งนับเป็นภาพยนตร์แฟนตาซีเรื่องแรกในประวัติศาสตร์รางวัลออสการ์ที่ได้รับรางวัลเกียรติยศสูงสุดนี้ ด้านรายได้ ภาพยนตร์สามารถทำสถิติสูงกว่า 1 พันล้านดอลลาร์สหรัฐ โดยติดอันดับภาพยนตร์ทำเงินสูงสุดตลอดกาลเป็นลำดับที่ 3 (อันดับหนึ่งคือ อวตาร อันดับสองคือ ไททานิก)  รางวัลใหญ่ที่ภาพยนตร์เรื่องนี้ได้รับได้แก่
รางวัลออสการ์ ชนะเลิศ 11 รางวัล
สาขาภาพยนตร์ยอดเยี่ยม
สาขาผู้กำกับยอดเยี่ยม
สาขาบทภาพยนตร์ดัดแปลงยอดเยี่ยม
สาขาเทคนิคพิเศษยอดเยี่ยม
สาขาออกแบบเครื่องแต่งกายยอดเยี่ยม
สาขาแต่งหน้ายอดเยี่ยม
สาขาบันทึกเสียงยอดเยี่ยม
สาขาลำดับภาพยอดเยี่ยม
สาขากำกับศิลป์ยอดเยี่ยม
สาขาดนตรีประกอบภาพยนตร์ยอดเยี่ยม
สาขาเพลงประกอบภาพยนตร์ยอดเยี่ยม
ดีวีดีชุดพิเศษของภาพยนตร์ (Special Extended Version) ออกวางจำหน่ายเมื่อวันที่ 14 ธันวาคม ค.ศ. 2004 โดยมีการเพิ่มฉากอีกกว่า 50 นาที
แมดเดน เอ็นเอฟแอล 21

| แมดเดน เอ็นเอฟแอล 21 |
| --- | --- |

ผู้พัฒนา: อีเอทีบูรอน
ผู้จัดจำหน่าย: อีเอสปอร์ตส์
อำนวยการผลิต: Ben Haumiller
แต่งเพลง: Kris Bowers
ชุด: แมดเดน เอ็นเอฟแอล
เอนจิน: ฟรอสต์ไบต์ 3
เครื่องเล่น: ไอโอเอส แอนดรอยด์ ไมโครซอฟท์ วินโดวส์ เพลย์สเตชัน 4 เอกซ์บอกซ์วัน เพลย์สเตชัน 5 เอกซ์บอกซ์ซีรีส์เอกซ์และซีรีส์เอส สตาเดีย
วางจำหน่าย: ไอโอเอส, แอนดรอยด์ 6 สิงหาคม 2020 วินโดวส์, เพลย์สเตชัน 4, เอกซ์บอกซ์วัน 28 สิงหาคม 2020 เพลย์สเตชัน 5, เอกซ์บอกซ์ซีรีส์เอกซ์และซีรีส์เอส 4 ธันวาคม 2020 สตาเดีย 28 มกราคม 2021
แนว: กีฬา (อเมริกันฟุตบอล)
รูปแบบ: ผู้เล่นคนเดียว, หลายผู้เล่น
แมดเดน เอ็นเอฟแอล 21 (อังกฤษ: Madden NFL 21) เป็นวิดีโอเกมอเมริกันฟุตบอลที่ได้สร้างจากเนชันแนลฟุตบอลลีก (NFL) พัฒนาโดยอีเอทีบูรอน และจัดจำหน่ายโดยอิเล็กทรอนิกส์ อาร์ท เป็นภาคต่อของชุดเกม แมดเดน เอ็นเอฟแอล ที่ดำเนินมายาวนาน โดยวางจำหน่ายสำหรับไมโครซอฟท์ วินโดวส์ เพลย์สเตชัน 4 และเอกซ์บอกซ์วัน ในวันที่ 28 สิงหาคม 2020 และสำหรับเพลย์สเตชัน 5 และเอกซ์บอกซ์ซีรีส์เอกซ์และซีรีส์เอส วางจำหน่ายในวันที่ 4 ธันวาคม 2020 โดยมีลามาร์ แจ็คสัน ตำแหน่งควอเตอร์แบ็คของทีมบัลติมอร์ เรเวนส์เป็นนักกีฬาหน้าปก และแบรนดอน เกาดินและชาร์ลส์ เดวิสเป็นผู้บรรยาย ตัวเกมได้รับคำวิจารณ์ผลมกันจากนักวิจารณ์ ซึ่งยกย่องรูปแบบการเล่นแต่วิพากษ์วิจารณ์ปัญหาทางเทคนิค ในขณะที่กระแสะต้อนรับของผู้เล่นเป็นไปในทางแง่ลบ โดยหลายคนวิพากษ์วิจารณ์อย่างหนักถึงการขาดนวัตกรรม
เวอร์ชันมือถือชื่อ แมดเดน เอ็นเอฟแอล 21 โมบายล์ ได้วางจำหน่ายบนไอโอเอส และ แอนดรอยด์ เมื่อไม่กี่สัปดาห์ก่อนการเปิดตัวเกมในครั้งแรก โดยเป็นการปรับปรุงการทำงานเต็มรูปแบบของเกมมือถือ แมดเดน เอ็นเอฟแอล โมบายล์ ในปี 2014